OTIS ลิฟต์ตัวแรกของโลก
เราอาจจะเคยได้ยินจากในละครบุพเพสันนิวาสว่า มีลิฟต์เกิดขึ้นมานานตั้งแต่เมื่อ 300 ปีที่แล้ว แต่ลิฟต์ที่เกิดขึ้นนั้นอาจจะไม่เหมือนใน ปัจจุบันที่เราเห็นกัน  แล้วลิฟต์แบบที่เราใช้ขึ้น-ลงกันทุกวันนี้ เกิดขึ้นตั้งแต่เมื่อไหร่
28 เม.ย. 2561

OTIS ลิฟต์ตัวแรกของโลก / โดย ลงทุนแมน
ลิฟต์เกิดขึ้นมานานตั้งแต่เมื่อ 300 ปีที่แล้ว
แต่ลิฟต์ที่เกิดขึ้นนั้นอาจจะไม่เหมือนใน
ปัจจุบันที่เราเห็นกัน
แล้วลิฟต์แบบที่เราใช้ขึ้น-ลงกันทุกวันนี้
เกิดขึ้นตั้งแต่เมื่อไหร่
จริงๆ แล้วลิฟต์มีมาตั้งแต่สมัยก่อนคริสตกาล
ถ้าพูดชื่อ อาร์คีมีดีส (Akemedis) น่าจะคุ้นๆ กันอยู่ไม่น้อย
เขาคือ นักวิทยาศาสตร์ที่ค้นพบเรื่องความถ่วงจำเพาะ ที่ได้ไอเดียจากการแช่น้ำในอ่างและร้องว่า
"ยูเรก้า! ยูเรก้า! (Eureka! Eureka!)"
แต่ผลงานของเขาไม่ได้มีแค่เรื่องนี้
เขาเป็นผู้คิดค้นระบบคานและจุดหมุน
ซึ่งทำให้มีการคาดการณ์กันว่า อาร์คีมีดีส เองน่าจะทำลิฟต์ได้สำเร็จมาตั้งนานแล้ว
แล้วลิฟต์มีการเริ่มใช้กันมานานหรือยัง
จากหลักฐานในยุคศตวรรษที่ 17
พระราชวังแวร์ซายส์ ที่ถูกปรับปรุงอีกครั้งในสมัยพระเจ้าหลุยส์ที่ 14 ซึ่งว่ากันว่ามีอุปกรณ์ลักษณะคล้ายลิฟต์แล้ว
ต่อมาในสมัยพระเจ้าหลุยส์ที่ 15 ของฝรั่งเศสจึงได้ให้ช่ือว่า “Flying Chair”
แสดงว่าลิฟต์เริ่มมีใช้มานานแล้วถึงเกือบ 400 ปี
หลังจากนั้นไม่นานเมื่อได้เข้าสู่ยุคปฏิวัติอุตสาหกรรมจึงทำให้ลิฟต์มีการพัฒนาขึ้นไปอีก
ลิฟต์ได้เริ่มถูกนำมาใช้ในการขนส่งถ่านหินในเหมือง
โดยระบบที่ใช้ในตอนนั้นจะเป็นเครื่องจักรไอน้ำ
แต่ความปลอดภัยในการใช้ลิฟต์ก็ยังไม่ค่อยมีเท่าไหร่
จนกระทั่งเรื่องความปลอดภัยของลิฟต์ ได้กระทบกับการทำงานของนักประดิษฐ์สัญชาติอเมริกันคนหนึ่ง
ในขณะที่ Elisha Otis ทำความสะอาดอยู่ที่โรงงาน เขาต้องการที่จะย้ายเศษซากอุปกรณ์เก่าๆ ขึ้นไปอยู่ที่ชั้นบนของโรงงาน
เขาเคยได้ยินมาว่ามีระบบที่จะสามารถยกขึ้นไปได้นั่นก็คือ ลิฟต์นี่เอง
แต่ลิฟต์ในสมัยก่อนมีการชำรุดบ่อย ซึ่งเขาไม่ต้องการจะเสี่ยงที่จะทำของเสียหาย
ในปี 1852 Elisha Otis จึงประดิษฐ์ลิฟต์ที่มีระบบความปลอดภัยครั้งแรกโดยการติดตั้งตัวหนีบในกรณีฉุกเฉิน
ถ้าลิฟต์มีการเคลื่อนที่เร็วเกินที่กำหนดระบบความปลอดภัยจะทำงานส่งผลให้ลิฟต์มีความปลอดภัยมากขึ้น
หลังจากนั้นเขาได้นำผลงานไปเปิดตัวที่งาน Crystal Exhibition รัฐ New York
ปรากฏว่ามีคนสนใจลิฟต์ของเขาเป็นจำนวนมาก
ภายหลังงานนี้บริษัท Otis Elevator Company จึงได้เกิดขึ้น ซึ่งชื่อบริษัทก็ตั้งตามชื่อ Elisha Otis นี่เอง
Otis ได้จดสิทธิบัตรเรื่องความปลอดภัยที่เขาคิดค้นเพื่อป้องกันคู่แข่งที่จะเข้ามาลอกเลียนแบบลิฟต์ของเขา
ผ่านไปประมาณ 20 ปี
จากระบบลิฟต์ที่ใช้เครื่องจักรไอน้ำ ได้มีการปรับเปลี่ยนเป็นระบบไฮดรอลิก
จากระบบไฮดรอลิก สู่ระบบไฟฟ้าที่เราใช้กันในปัจจุบัน
ความเร็วของลิฟต์ก็เปลี่ยนแปลงตามระบบที่มีการพัฒนา ทำให้เราสามารถสร้างตึกสูงได้เหมือนอย่างที่เราเห็นกันทุกวันนี้
แล้วตอนนี้บริษัท Otis ใหญ่ขนาดไหน?
ปัจจุบัน บริษัท Otis ประกอบธุรกิจเกี่ยวกับลิฟต์และบันไดเลื่อนเป็นหลัก
ปี 2014 รายได้ 4 แสนล้านบาท
ปี 2015 รายได้ 3.7 แสนล้านบาท
สรุปแล้ว ลิฟต์ตัวแรกน่าจะเกิดขึ้นตอนก่อนสมัยประวัติศาสตร์โดย อาร์คีมีดีส
แต่ลิฟต์สำหรับให้คนโดยสารเกิดขึ้นครั้งแรกโดย บริษัท OTIS
นี่ก็อาจจะเป็นตัวอย่างหนึ่งของการนำสิ่งที่มีอยู่แล้วมาพัฒนาให้ดียิ่งขึ้น
จากลิฟต์ที่ไม่มีความปลอดภัย และคนยังไม่กล้าใช้กัน
ถูกนำมาพัฒนาให้กลายเป็นสิ่งที่จำเป็นต่อโลกยุคใหม่
ถ้าถามว่าตอนนี้แนวโน้มอะไรที่เป็นเมกะเทรนด์ของโลก
หนึ่งในนั้นก็คือการที่คนอพยพเข้าสู่สังคมเมือง (Urbanization)
และเมืองก็จำเป็นต้องมีตึกสูง
และตึกสูงก็จะต้องมีลิฟต์
และถ้าเราสังเกต ก็จะเห็นคำว่า OTIS แปะอยู่ในลิฟต์ที่เราขึ้นเกือบทุกตัว..
----------------------
<ad> ติดตามเรื่องลิฟต์กันแล้ว
มาติดตามตลาดหุ้นเวียดนามกัน
Tour. Learn. Earn more. เที่ยวไปหาหุ้นไป 27-29 พ.ค. นี้ ที่ Ho Chi Minh City
จัดโดย VVI group ดูรายละเอียดและสมัครได้ที่: 
----------------------
Reference
-
-
-
-